Sainte-Chapelle (Paríž)

Sainte-Chapelle je gotická kaplnka postavená v rokoch 1243 – 1248 Ľudovítom IX. vo vnútri komplexu Justičného paláca na ostrove Île de la Cité v Paríži.

Dejiny 
Pôvodným účelom výstavby Sainte-Chapelle bolo postaviť vhodné miesto na prechovávanie vzácnych relikvií, predovšetkým Tŕňovej koruny, jednej z najvýznamnejších relikvií katolíckej cirkvi. 
Tŕňová koruna patrila chudobnému kráľovi Balduinovi, ktorý ju francúzskemu panovníkovi ponúkol na predaj. Medzitým sa však vzácna relikvia dostala do zástavy benátskych kupcov, odkiaľ sa ju podarilo Ľudovítovi vykúpiť. 

Do Paríža sa artefakt dostal v roku 1241 a roku 1248 bola kaplnka v podobe relikviára dokončená. Niekoľko posvätných tŕňov Ľudovít daroval vtedajším európskym vládcom. Jedným z obdarovaných bol aj český kráľ Přemysl Otakar II., ktorého dar inšpiroval k stavbe cisterciánskeho kláštora Zlatá Koruna (Sancta Corona).

Referencie

Iné projekty

Externé odkazy 
 Oficiálne stránky kultúrnej pamiatky Sainte-Chapelle
 Turistické informácie o Sainte-Chapelle v Paríži

Zdroj 

Kostoly v Paríži
Kaplnky vo Francúzsku
Rímskokatolícke kostoly vo Francúzsku
Historické pamiatky v Paríži
1. obvod (Paríž)
Île de la Cité
Gotické kostoly vo Francúzsku